ddrg/super_eurlex huggingface dataset:
EL Επίσημη Εφημερίδα της Ευρωπαϊκής Ένωσης C 302/30

Απόφαση του Γενικού Δικαστηρίου της 15ης Ιουλίου 2015 — Akzo Nobel κ.λπ. κατά Επιτροπής

(Υπόθεση T-47/10) (1)

((Ανταγωνισμός - Συμπράξεις - Ευρωπαϊκές αγορές των σταθεροποιητών θερμότητας - Απόφαση διαπιστώνουσα δύο παραβάσεις του άρθρου 81 ΕΚ και του άρθρου 53 της Συμφωνίας ΕΟΧ - Καθορισμός των τιμών, κατανομή των αγορών και ανταλλαγή ευαίσθητων εμπορικών πληροφοριών - Διάρκεια των παραβάσεων - Παραγραφή - Διάρκεια της διοικητικής διαδικασίας - Εύλογη προθεσμία - Δικαιώματα άμυνας - Καταλογισμός των παραβάσεων - Παραβάσεις διαπραχθείσες από θυγατρικές, από σύμπραξη χωρίς ιδία νομική προσωπικότητα και από μια θυγατρική - Υπολογισμός του ποσού των προστίμων))

(2015/C 302/39)

Γλώσσα διαδικασίας: η αγγλική

Διάδικοι

Προσφεύγουσες: Akzo Nobel NV (Άμστερνταμ, Κάτω Χώρες)· Akzo Nobel Chemicals GmbH (Düren, Γερμανία)· Akzo Nobel Chemicals BV (Amersfoort, Κάτω Χώρες)· και Akcros Chemicals Ltd (Warwickshire, Ηνωμένο Βασίλειο) (εκπρόσωποι: αρχικώς C. Swaak και M. van der Woude, στη συνέχεια C. Swaak και R. Wesseling, δικηγόροι)

Καθής: Ευρωπαϊκή Επιτροπή (εκπρόσωποι: αρχικώς F. Ronkes Agerbeek και J. Bourke, στη συνέχεια F. Ronkes Agerbeek και P. Van Nuffel, επικουρούμενοι από τον J. Holmes, barrister)

Αντικείμενο

Αίτημα ακυρώσεως της αποφάσεως C(2009) 8682 τελικό της Επιτροπής, της 11ης Νοεμβρίου 2009, σχετικά με διαδικασία εφαρμογής του άρθρου 81 ΕΚ και του άρθρου 53 της Συμφωνίας ΕΟΧ (υπόθεση COMP/38589 — Σταθεροποιητές θερμότητας), ή, επικουρικώς, μειώσεως του ποσού των επιβληθέντων προστίμων.

Διατακτικό

Το Γενικό Δικαστήριο αποφασίζει:

1) Ακυρώνει το άρθρο 2, σημεία 4, 6, 21 και 23, της αποφάσεως C(2009) 8682 τελικό της Επιτροπής, της 11ης Νοεμβρίου 2009, σχετικά με διαδικασία εφαρμογής του άρθρου 81 ΕΚ και του άρθρου 53 της Συμφωνίας ΕΟΧ (υπόθεση COMP/38589 — Σταθεροποιητές θερμότητας), κατά το μέτρο που επέβαλε πρόστιμα στην Akzo Nobel Chemicals GmbH και στην Akzo Nobel Chemicals BV.

2) Το τελικό ποσό των προστίμων, τα οποία επιβλήθηκαν με το άρθρο 2, σημεία 1 έως 7 και 18 έως 24, της αποφάσεως C(2009) 8682 τελικό, μειώνεται σε 40 194 εκατομμύρια ευρώ για την Akzo Nobel NV και σε 1 1 8 81 980 εκατομμύρια ευρώ για την Akcros Chemicals Ltd.

3) Απορρίπτει κατά τα λοιπά την προσφυγή.

4) Η Ευρωπαϊκή Επιτροπή φέρει τα δύο πέμπτα των δικαστικών εξόδων της Akzo Nobel, της Akzo Nobel Chemicals GmbH, της Akzo Nobel Chemicals BV και της Akcros Chemicals και τα τρία πέμπτα των δικών της δικαστικών εξόδων. Η Akzo Nobel, η Akzo Nobel Chemicals GmbH, η Akzo Nobel Chemicals BV και η Akcros Chemicals φέρουν τα τρία πέμπτα των δικαστικών εξόδων τους και τα δύο πέμπτα των δικαστικών εξόδων της Επιτροπής.

(1) ΕΕ C 100 της 17.4.2010.
EL Επίσημη Εφημερίδα της Ευρωπαϊκής Ένωσης C 325/27

Απόφαση του Γενικού Δικαστηρίου της 16ης Σεπτεμβρίου 2013 — Wabco Europe κ.λπ. κατά Επιτροπής

(Υπόθεση T-380/10) (1)

(Ανταγωνισμός - Συμπράξεις - Βελγική, γερμανική, γαλλική, ιταλική, ολλανδική και αυστριακή αγορά ειδών υγιεινής - Απόφαση με την οποία η Επιτροπή διαπίστωσε παράβαση του άρθρου 101 ΣΛΕΕ και του άρθρου 53 της Συμφωνίας για τον ΕΟΧ - Συντονισμένη αύξηση τιμών και ανταλλαγή εμπορικά ευαίσθητων πληροφοριών - Στρέβλωση του ανταγωνισμού - Απόδειξη - Υπολογισμός του προστίμου - Συνεργασία κατά τη διοικητική διαδικασία - Ανακοίνωση του 2002 για τη συνεργασία - Μη επιβολή προστίμου - Μείωση του προστίμου - Σημαντική πρόσθετη αποδεικτική αξία - Κατευθυντήριες γραμμές του 2006 για τον υπολογισμό των προστίμων - Αρχή της μη αναδρομικότητας)

2013/C 325/45

Γλώσσα διαδικασίας: η αγγλική

Διάδικοι

Προσφεύγουσες: Wabco Europe (Βρυξέλλες, Βέλγιο)· Wabco Austria GesmbH (Βιέννη, Αυστρία)· Trane Inc. (Piscataway, New Jersey, Ηνωμένες Πολιτείες)· Ideal Standard Italia Srl (Μιλάνο, Ιταλία)· και Ideal Standard GmbH (Βόννη, Γερμανία) (εκπρόσωποι: S. Völcker, F. Louis, A. Israel, N. Niejahr, δικηγόροι, C. O’Daly, E. Batchelor, solicitors, και F. Carlin, barrister)

Καθής: Ευρωπαϊκή Επιτροπή (εκπρόσωποι: F. Castillo de la Torre, F. Ronkes Agerbeek και G. Koleva)

Αντικείμενο

Αίτημα μερικής ακύρωσης της απόφασης C(2010) 4185 τελικό της Επιτροπής, της 23ης Ιουνίου 2010, σχετικά με διαδικασία εφαρμογής του άρθρου 101 ΣΛΕΕ και του άρθρου 53 της Συμφωνίας για τον ΕΟΧ (υπόθεση COMP/39.092 — Εγκαταστάσεις λουτρών), στο μέτρο που αφορά τις προσφεύγουσες, και μείωσης των προστίμων που τους επιβλήθηκαν.

Διατακτικό

Το Γενικό Δικαστήριο αποφασίζει:

1) Ακυρώνει το άρθρο 1, σημεία 3 και 4, της απόφασης C(2010) 4185 τελικό της Επιτροπής, της 23ης Ιουνίου 2010, σχετικά με διαδικασία εφαρμογής του άρθρου 101 ΣΛΕΕ και του άρθρου 53 της Συμφωνίας για τον ΕΟΧ (υπόθεση COMP/39.092 — Εγκαταστάσεις λουτρών), στο μέτρο που η Επιτροπή καταδίκασε με αυτό τις Trane Inc., Wabco Europe και Ideal Standard Italia Srl για παράβαση στην ιταλική αγορά των κεραμικών μπάνιου, πέραν της χρονικής περιόδου από τις 12 Μαΐου 2000 έως τις 9 Μαρτίου 2001.

2) Στην Trane επιβάλλεται, βάσει του άρθρου 2, παράγραφος 3, στοιχείο α', της απόφασης C(2010) 4185 τελικό, πρόστιμο ύψους 92 664 493 ευρώ.

3) Στις Wabco Europe και Trane επιβάλλεται αλληλεγγύως, βάσει του άρθρου 2, παράγραφος 3, στοιχείο β', της απόφασης C(2010) 4185 τελικό, πρόστιμο ύψους 15 820 767 ευρώ.

4) Στις Ideal Standard Italia, Wabco Europe και Trane επιβάλλεται αλληλεγγύως, βάσει του άρθρου 2, παράγραφος 3, στοιχείο ε', της απόφασης C(2010) 4185 τελικό, πρόστιμο ύψους 4 520 220 ευρώ.

5) Απορρίπτει κατά τα λοιπά την προσφυγή.

6) Η Επιτροπή φέρει, πλέον των δικών της δικαστικών εξόδων, και το ήμισυ των δικαστικών εξόδων στα οποία υποβλήθηκαν οι Wabco Europe, Wabco Austria GesmbH, Trane, Ideal Standard Italia και Ideal Standard GmbH.

7) Οι Wabco Europe, Wabco Austria, Trane, Ideal Standard Italia και Ideal Standard φέρουν το ήμισυ των δικαστικών τους εξόδων.

(1) EE C 288 της 23.10.2010.
1)

Η Ευρωπαϊκή Ένωση υποχρεούται να αποκαταστήσει τη ζημία που υπέστη η Animal Trading Company (ATC) BV, η Avicentra NV, η Borgstein birds and Zoofood Trading vof, η Bird Trading Company Van der Stappen BV, η New Little Bird’s Srl, η Vogelhuis Kloeg και ο Giovani Pistone λόγω της έκδοσης και της εφαρμογής από την Ευρωπαϊκή Επιτροπή, πρώτον, της απόφασης 2005/760/ΕΚ, της 27ης Οκτωβρίου 2005, για τη λήψη ορισμένων μέτρων προστασίας όσον αφορά την εισαγωγή πτηνών σε αιχμαλωσία λόγω της υψηλής παθογονικότητας γρίπης των πτηνών σε ορισμένες τρίτες χώρες, δεύτερον, της απόφασης 2005/862/ΕΚ, της 30ής Νοεμβρίου 2005, για τροποποίηση των αποφάσεων 2005/759/ΕΚ και 2005/760 σχετικά με τα μέτρα για την καταπολέμηση της γρίπης των πτηνών σε άλλα πτηνά πλην των πουλερικών, τρίτον, της απόφασης 2006/79/ΕΚ, της 31ης Ιανουαρίου 2006, για τροποποίηση των αποφάσεων 2005/759/ΕΚ και 2005/760, σχετικά με την παράταση της περιόδου εφαρμογής τους, τέταρτον, της απόφασης 2006/405/ΕΚ, της 7ης Ιουνίου 2006, για τροποποίηση των αποφάσεων 2005/710/ΕΚ, 2005/734/ΕΚ, 2005/758/ΕΚ, 2005/759/ΕΚ, 2005/760, 2006/247/ΕΚ και 2006/625/ΕΚ για τη λήψη ορισμένων μέτρων προστασίας σχετικά με την υψηλής παθογονικότητας γρίπη των πτηνών, πέμπτον, της απόφασης 2006/522/ΕΚ, της 25ης Ιουλίου 2006, για τροποποίηση των αποφάσεων 2005/759/ΕΚ και 2005/760 για τη λήψη ορισμένων μέτρων προστασίας σχετικά με την υψηλής παθογονικότητας γρίπη των πτηνών και τις μετακινήσεις ορισμένων ζώντων πτηνών στο εσωτερικό της Κοινότητας, έκτον, της απόφασης 2007/21/ΕΚ, της 22ας Δεκεμβρίου 2006, για τροποποίηση της απόφασης 2005/760 σχετικά με ορισμένα μέτρα προστασίας για την υψηλής παθογονικότητας γρίπη των πτηνών και τις εισαγωγές πτηνών εκτός των πουλερικών στην Κοινότητα, καθώς και, έβδομον, της απόφασης 2007/183/ΕΚ, της 23ης Μαρτίου 2007, για τροποποίηση της απόφασης 2005/760.
2)

Καταδικάζει τις Bilbaína de Alquitranes, SA, Cindu Chemicals BV, Deza, a.s., Industrial Química del Nalón, SA, Koppers Denmark A/S, Koppers UK Ltd, Rütgers Germany GmbH, Rütgers Belgium NV και Rütgers Poland sp. z o.o. στα δικαστικά έξοδα.
2)

Οι Cindu Chemicals BV, Deza, a.s., Koppers Denmark A/S και Koppers UK Ltd φέρουν, πέραν των δικών τους δικαστικών εξόδων, και τα δικαστικά έξοδα στα οποία υποβλήθηκε ο Ευρωπαϊκός Οργανισμός Χημικών Προϊόντων (ΕΟΧΠ).
2)

Οι Inuit Tapiriit Kanatami, Nattivak Hunters and Trappers Association, Pangnirtung Hunters’ and Trappers’ Association, Jaypootie Moesesie, Allen Kooneeliusie, Toomasie Newkingnak, David Kuptana, Karliin Aariak, Canadian Seal Marketing Group, Ta Ma Su Seal Products, Inc., Fur Institute of Canada, NuTan Furs, Inc., GC Rieber Skinn AS, Inuit Circumpolar Council Greenland (ICC-Greenland), Johannes Egede, Kalaallit Nunaanni Aalisartut Piniartullu Kattuffiat (KNAPK), William E. Scott & Son, Association des chasseurs de phoques des Îles-de-la-Madeleine, Hatem Yavuz Deri Sanayi iç Ve Diș Ticaret Ltd Șirketi και Northeast Coast Sealers’ Co-Operative Society, Ltd, καταδικάζονται στα δικαστικά τους έξοδα, καθώς και στα έξοδα της Ευρωπαϊκής Επιτροπής.
EL Επίσημη Εφημερίδα της Ευρωπαϊκής Ένωσης C 79/13

Απόφαση του Γενικού Δικαστηρίου της 31ης Ιανουαρίου 2013 — Ισπανία κατά Επιτροπής

(Υπόθεση T-540/10) (1)

(Ταμείο Συνοχής - Μείωση της αρχικώς χορηγηθείσας από το Ταμείο χρηματοδοτικής συνδρομής σε τέσσερα στάδια του σχεδίου κατασκευής ορισμένων τμημάτων της γραμμής υψηλής ταχύτητας μεταξύ Μαδρίτης και γαλλικών συνόρων - Προθεσμία για τη λήψη αποφάσεως - Άρθρο H, παράγραφος 2, του παραρτήματος II του κανονισμού (ΕΚ) 1164/94 - Άρθρο 18, παράγραφος 3, του κανονισμού (ΕΚ) 1386/2002 - Συμπληρωματικά έργα ή υπηρεσίες - Έννοια της «απρόβλεπτης περιστάσεως» - Άρθρο 20, παράγραφος 2, στοιχείο στ', της οδηγίας 93/38/ΕΟΚ)

2013/C 79/21

Γλώσσα διαδικασίας: η ισπανική

Διάδικοι

Προσφεύγον: Βασίλειο της Ισπανίας (εκπρόσωποι: αρχικώς M. Muñoz Pérez, στη συνέχεια A. Rubio González, abogados del Estado)

Καθής: Ευρωπαϊκή Επιτροπή (εκπρόσωποι: S. Pardo Quintillán και D. Recchia)

Αντικείμενο

Κυρίως, αίτημα ακυρώσεως της αποφάσεως C(2010) 6154 της Επιτροπής, της 13ης Σεπτεμβρίου 2010, περί μειώσεως της αρχικής χρηματοδοτικής ενισχύσεως του Ταμείου Συνοχής για τα στάδια έργου «Línea de Alta Velocidad Madrid Zaragoza Barcelona Frontera francesa. Tramo Lleida Martorell (Plataforma). Subtramo IX-A» (CCI No 2001.ES.16.C.PT.005), «Línea de Alta Velocidad Madrid Zaragoza Barcelona Frontera francesa. Tramo Lleida Martorell (Plataforma). Subtramo X B (Avinyonet del Penedés Sant Sadurní d’Anoia)» (CCI No 2001.ES.16.C.PT.008), «Línea de Alta Velocidad Madrid Zaragoza Barcelona Frontera francesa. Tramo Lleida Martorell (Plataforma). Subtramos XI-A y XI B (Sant Sadurní d’Anoia-Gelida)» (CCI No 2001.ES.16.C.PT.009) και «Línea de Alta Velocidad Madrid-Zaragoza-Barcelona-Frontera francesa. Tramo Lleida-Martorell (Plataforma). Subtramo IX-C» (CCI No 2001.ES.16.C.PT.010) και, επικουρικώς, αίτημα μερικής ακυρώσεως της εν λόγω αποφάσεως, όσον αφορά τις επιβληθείσες διορθώσεις σχετικά με τις τροποποιήσεις που επήλθαν λόγω της υπερβάσεως των ορίων θορύβου (υποτμήμα IX-A.), της τροποποιήσεως του γενικού χωροταξικού σχεδίου του Δήμου της Santa Oliva (Ισπανία) (υποτμήμα IX-A) και των μεταβολών των γεωτεχνικών συνθηκών (υποτμήματα X-B, XI-A και XI-B και IX-C), με μείωση κατά 2 348 201,96 ευρώ του ποσού των διορθώσεων που αποφάσισε η Επιτροπή.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει το Βασίλειο της Ισπανίας στα δικαστικά έξοδα.

(1) ΕΕ C 30 της 29.1.2011.
2)

Καταδικάζει τις Rütgers Germany GmbH, Rütgers Belgium NV, Deza, a.s., Koppers Denmark A/S και Koppers UK Ltd στα δικαστικά έξοδα.
EL Επίσημη Εφημερίδα της Ευρωπαϊκής Ένωσης C 129/14

Απόφαση του Γενικού Δικαστηρίου της 19ης Μαρτίου 2013 — in ’t Veld κατά Επιτροπής

(Υπόθεση T-301/10) (1)

(Πρόσβαση στα έγγραφα - Κανονισμός (ΕΚ) αριθ. 1049/2001 - Έγγραφα σχετικά με το προσχέδιο διεθνούς εμπορικής συμφωνίας για την καταπολέμηση της παραποίησης/απομίμησης (ACAC-ACTA) - Έγγραφα σχετικά με τις διαπραγματεύσεις - Άρνηση προσβάσεως - Εξαίρεση που αφορά την προστασία του δημοσίου συμφέροντος στον τομέα των διεθνών σχέσεων - Πρόδηλη πλάνη εκτιμήσεως - Αναλογικότητα - Υποχρέωση αιτιολογήσεως)

2013/C 129/26

Γλώσσα διαδικασίας: η αγγλική

Διάδικοι

Προσφεύγουσα: Sophie in ’t Veld (Βρυξέλλες, Βέλγιο) (εκπρόσωποι: O. W. Brouwer και J. Blockx, δικηγόροι)

Καθής: Ευρωπαϊκή Επιτροπή (εκπρόσωποι: αρχικώς C. Hermes και C. ten Dam, στη συνέχεια, C. Hermes και F. Clotuche-Duvieusart)

Αντικείμενο

Αρχικώς, αίτημα μερικής ακυρώσεως της αποφάσεως SG.E.3/HP/psi — Ares (2010) 234950 της Επιτροπής, της 4ης Μαΐου 2010, καθόσον δεν επιτρέπει την πρόσβαση σε ορισμένα έγγραφα σχετικά με το σχέδιο διεθνούς εμπορικής συμφωνίας για την καταπολέμηση της παραποίησης/απομίμησης (ACAC).

Διατακτικό

Το Γενικό Δικαστήριο αποφασίζει:

1) Ακυρώνει την απόφαση της Επιτροπής της 4ης Μαΐου 2010, με τα στοιχεία SG.E.3/HP/psi — Ares (2010) 234950, καθόσον αρνείται την πρόσβαση στα έγγραφα υπ’ αριθ. 21 και 25 του καταλόγου που προσαρτήθηκε στην απόφαση αυτή καθώς και στα ακόλουθα αποσπάσματα που έχουν αποκρυβεί από άλλα έγγραφα του καταλόγου αυτού: — έγγραφο υπ’ αριθ. 45, σελίδα 2, υπό τον τίτλο «Participants», δεύτερο εδάφιο, τελευταία περίοδος· — έγγραφο υπ’ αριθ. 47, σελίδα 1, υπό τον τίτλο «Participants», δεύτερο εδάφιο, τελευταία περίοδος· — έγγραφο υπ’ αριθ. 47, σελίδα 2, υπό τον τίτλο «1. Digital Environment (including Internet)», δεύτερο εδάφιο, τελευταία περίοδος· — έγγραφο υπ’ αριθ. 48, σελίδα 2, εδάφιο υπό το σημείο 4, τελευταία φράση.

2) Απορρίπτει κατά τα λοιπά την προσφυγή.

3) Η Sophie in ’t Veld φέρει το ήμισυ των δικαστικών εξόδων της καθώς και το ήμισυ των δικαστικών εξόδων της Ευρωπαϊκής Επιτροπής.

4) Η Ευρωπαϊκή Επιτροπή φέρει το ήμισυ των δικαστικών εξόδων της καθώς και το ήμισυ των δικαστικών εξόδων της Sophie in ’t Veld.

(1) EE C 260 της 25.9.2010.
EL Επίσημη Εφημερίδα της Ευρωπαϊκής Ένωσης C 355/25

Απόφαση του Γενικού Δικαστηρίου της 2ας Οκτωβρίου 2012 — ELE.SI.A κατά Επιτροπής

(Υπόθεση T-312/10) (1)

(Ρήτρα διαιτησίας - Έκτο πολυετές πρόγραμμα πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, με σκοπό την υλοποίηση του Ευρωπαϊκού χώρου της έρευνας και της καινοτομίας — (2002-2006) - Σύμβαση αφορώσα το σχέδιο «I Way, Intelligent, co operative system in cars for road safety» - Καταγγελία της συμβάσεως - Αίτημα περί επιστροφής της καταβληθείσας χρηματοδοτικής συνδρομής - Αποζημίωση - Αγωγή με την οποία ζητείται η καταβολή του συνόλου της αιτηθείσας χρηματοδοτικής συνδρομής και η απόρριψη του αιτήματος περί επιστροφής)

2012/C 355/54

Γλώσσα διαδικασίας: η ιταλική

Διάδικοι

Ενάγουσα: Elettronica e sistemi per automazione (ELE.SI.A) SpA (Guidonia Montecelio, Ιταλία) (εκπρόσωποι: P. Tomassi, S. Baratti και P. Caprile, δικηγόροι)

Εναγόμενη: Ευρωπαϊκή Επιτροπή (εκπρόσωποι: A. Aresu και A. Sauka)

Αντικείμενο

Αγωγή με την οποία ζητείται η καταβολή της χρηματοδοτικής συνδρομής την οποία η ενάγουσα θεωρεί ότι δύναται να αξιώσει βάσει της συμβάσεως αριθ. 27195, η οποία συνήφθη στις 13 Δεκεμβρίου 2005 μεταξύ της Επιτροπής και της ενάγουσας, σχετικά με το σχέδιο έρευνας «I Way, Intelligent, co operative system in cars for road safety», καθώς και ανταγωγή με την οποία ζητείται η επιστροφή μέρους της καταβληθείσας χρηματοδοτικής συνδρομής, καθώς και η επιδίκαση αποζημιώσεως.

Διατακτικό

Το Γενικό Δικαστήριο αποφασίζει:

1) Απορρίπτει την ασκηθείσα από την Elettronica e sistemi per automazione (ELE.SI.A) SpA αγωγή.

2) Υποχρεώνει την ELE.SI.A να καταβάλει στην Ευρωπαϊκή Επιτροπή το ποσόν 184 129,74 ευρώ, πλέον τόκων από 18ης Μαΐου 2010, καθώς και το ποσόν 7 344,46 ευρώ, πλέον τόκων από 18ης Ιουνίου 2010.

3) Καταδικάζει την ELE.SI.A στα δικαστικά έξοδα.

(1) EE C 260 της 25.9.2010.
EL Επίσημη Εφημερίδα της Ευρωπαϊκής Ένωσης C 227/19

Απόφαση του Γενικού Δικαστηρίου της 21ης Ιουνίου 2012 — Fruit of the Loom κατά ΓΕΕΑ — Blueshore Management (FRUIT)

(Υπόθεση T-514/10) (1)

(Κοινοτικό σήμα - Διαδικασία εκπτώσεως από τα επί του σήματος δικαιώματα - Λεκτικό κοινοτικό σήμα FRUIT - Μη χρήση του - Άρθρο 15, παράγραφος 1, στοιχείο α', και άρθρο 51, παράγραφος 1, στοιχείο α', του κανονισμού (ΕΚ) 207/2009)

2012/C 227/28

Γλώσσα διαδικασίας: η αγγλική

Διάδικοι

Προσφεύγουσα: Fruit of the Loom, Inc. (Bowling Green, Kentucky, Ηνωμένες Πολιτείες) (εκπρόσωποι: S. Malynicz, barrister, και V. Marsland, solicitor)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωποι: αρχικώς από S. Schäffner, στη συνέχεια από G. Schneider, στη συνέχεια από D. Botis, και τέλος από J. Crespo Carrillo)

Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Γενικού Δικαστηρίου: Blueshore Management SA (Cernusco Sul Naviglio, Ιταλία) (εκπρόσωποι: S. Corona και G. Ciccone, δικηγόροι)

Αντικείμενο

Προσφυγή κατά της αποφάσεως του τέταρτου τμήματος προσφυγών του ΓΕΕΑ της 30ής Αυγούστου 2010 (υπόθεση R 1686/2008-4), σχετικά με διαδικασία εκπτώσεως μεταξύ της Blueshore Management SA και της Fruit of the Loom, Inc.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει τη Fruit of the Loom, Inc. να φέρει τα δικαστικά της έξοδα καθώς και τα έξοδα στα οποία υποβλήθηκε το ΓΕΕΑ.

3) Η Blueshore Management SA φέρει τα δικαστικά της έξοδα.

(1) ΕΕ C 13 της 15.1.2011.
EL Επίσημη Εφημερίδα της Ευρωπαϊκής Ένωσης C 250/13

Απόφαση του Γενικού Δικαστηρίου της 6ης Ιουλίου 2012 — Jackson International κατά ΓΕΕΑ — Royal Shakespeare (ROYAL SHAKESPEARE)

(Υπόθεση T-60/10) (1)

(Κοινοτικό σήμα - Διαδικασία κηρύξεως ακυρότητας - Λεκτικό κοινοτικό σήμα ROYAL SHAKESPEARE - Προγενέστερο λεκτικό κοινοτικό σήμα RSC-ROYAL SHAKESPEARE COMPANY - Σχετικοί λόγοι ακυρότητας - Σήμα που χαίρει φήμης - Άρθρο 53, παράγραφος 1, στοιχείο α', και άρθρο 8, παράγραφος 5, του κανονισμού 207/2009 (ΕΚ) - Κίνδυνος συσχετίσεως - Άντληση αθέμιτου οφέλους από τον διακριτικό χαρακτήρα ή τη φήμη προγενέστερου σήματος)

2012/C 250/22

Γλώσσα διαδικασίας: η αγγλική

Διάδικοι

Προσφεύγουσα: Jackson International Trading Co. Kurt D. Brühl GmbH & Co. KG (Graz, Αυστρία) (εκπρόσωποι: H.-G. Zeiner και S. Di Natale, δικηγόροι)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: Δ. Μπότης)

Αντίδικος ενώπιον του τμήματος προσφυγών του ΓΕΕΑ, παρεμβαίνων ενώπιον του Γενικού Δικαστηρίου: The Royal Shakespeare Company (Warwickshire, Ηνωμένο Βασίλειο) (εκπρόσωποι: C. Barnett, solicitor, και S. Malynicz, barrister)

Αντικείμενο

Προσφυγή ακυρώσεως ασκηθείσα κατά της αποφάσεως του πρώτου τμήματος προσφυγών του ΓΕΕΑ της 19ης Νοεμβρίου 2009 (υπόθεση R 317/2009-1), σχετικά με διαδικασία κηρύξεως ακυρότητας σήματος μεταξύ του The Royal Shakespeare Company και της Jackson International Trading Co. Kurt D. Brühl GmbH & Co. KG.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει τη Jackson International Trading Co. Kurt D. Brühl GmbH & Co. KG στα δικαστικά έξοδα.

(1) ΕΕ C 100 της 17.4.2010.
EL Επίσημη Εφημερίδα της Ευρωπαϊκής Ένωσης C 184/10

Απόφαση του Γενικού Δικαστηρίου της 8ης Μαΐου 2012 — Yoshida Metal Industry κατά ΓΕΕΑ- Pi-Design κ.λπ. (Παράσταση τριγωνικής επιφάνειας με μικρούς μαύρους κύκλους)

(Υπόθεση T-331/10) (1)

(Κοινοτικό σήμα - Διαδικασία κηρύξεως της ακυρότητας - Εικονιστικό κοινοτικό σήμα που παριστάνει επιφάνεια με μικρούς μαύρους κύκλους - Μορφή του προϊόντος που είναι αναγκαία για την επίτευξη ενός τεχνικού αποτελέσματος - Άρθρο 7, παράγραφος 1, στοιχείο ε', περίπτωση ii, του κανονισμού (ΕΚ) 207/2009)

2012/C 184/17

Γλώσσα διαδικασίας: η αγγλική

Διάδικοι

Προσφεύγουσα: Yoshida Metal Industry Co. Ltd (Tsubame-shi, Ιαπωνία) (εκπρόσωποι: S. Verea, K. Muraro και M. Balestriero, δικηγόροι)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: A. Folliard-Monguiral)

Αντίδικοι ενώπιον του τμήματος προσφυγών του ΓΕΕΑ: Pi-Design AG (Triengen, Ελβετία), Bodum France (Neuilly-sur-Seine, Γαλλία) και Bodum Logistics A/S (Billund, Δανία) (εκπρόσωπος: H. Pernez, δικηγόρος)

Αντικείμενο

Προσφυγή κατά της αποφάσεως του πρώτο τμήματος προσφυγών του ΓΕΕΑ της 20ής Μαΐου 2010 (υπόθεση R 1235/2008-1), σχετικά με διαδικασία κηρύξεως της ακυρότητας μεταξύ των Pi Design AG, Bodum France και Bodum Logistics A/S, αφενός, και της Yoshida Metal Industry Co. Ltd, αφετέρου.

Διατακτικό

Το Γενικό Δικαστήριο αποφασίζει:

1) Ακυρώνει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 20ής Μαΐου 2010 (υπόθεση R 1235/2008-1).

2) Το ΓΕΕΑ φέρει, πλέον των εξόδων του, τα έξοδα στα οποία υποβλήθηκε η Yoshida Metal Industry Co. Ltd.

3) Οι Pi-Design AG, Bodum France και Bodum Logistics A/S φέρουν τα δικαστικά τους έξοδα.

(1) EE C 274 της 9.10.2010.
EL Επίσημη Εφημερίδα της Ευρωπαϊκής Ένωσης C 184/11

Απόφαση του Γενικού Δικαστηρίου της 8ης Μαΐου 2012 — Yoshida Metal Industry κατά ΓΕΕΑ — Pi-Design κ.λπ. (Παράσταση επιφάνειας με μικρούς μαύρους κύκλους)

(Υπόθεση T-416/10) (1)

(Κοινοτικό σήμα - Διαδικασία κηρύξεως της ακυρότητας - Εικονιστικό κοινοτικό σήμα που παριστάνει επιφάνεια με μικρούς μαύρους κύκλους - Μορφή του προϊόντος που είναι αναγκαία για την επίτευξη ενός τεχνικού αποτελέσματος - Άρθρο 7, παράγραφος 1, στοιχείο ε', περίπτωση ii, του κανονισμού (ΕΚ) 207/2009)

2012/C 184/19

Γλώσσα διαδικασίας: η αγγλική

Διάδικοι

Προσφεύγουσα: Yoshida Metal Industry Co., Ltd (Tsubame-shi, Ιαπωνία) (εκπρόσωποι: S. Verea, K. Muraro, M. Balestriero, δικηγόροι)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: A. Folliard-Monguiral)

Αντίδικοι ενώπιον του τμήματος προσφυγών του ΓΕΕΑ: Pi-Design AG (Triengen, Ελβετία), Bodum France (Neuilly sur Seine, Γαλλία), Bodum Logistics A/S (Billund, Δανία) (εκπρόσωπος: H. Pernez)

Αντικείμενο

Προσφυγή κατά της αποφάσεως του πρώτου τμήματος προσφυγών του ΓΕΕΑ της 20ής Μαΐου 2010 (υπόθεση R 1237/2008-1), σχετικά με διαδικασία κηρύξεως της ακυρότητας μεταξύ των Pi Design AG, Bodum France και Bodum Logistics A/S και Yoshida Metal Industry Co. Ltd

Διατακτικό

Το Γενικό Δικαστήριο αποφασίζει:

1) Ακυρώνει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 20ής Μαΐου 2010 (υπόθεση R 1237/2008-1).

2) Το ΓΕΕΑ φέρει, πλέον των εξόδων του, τα έξοδα στα οποία υποβλήθηκε η Yoshida Metal Industry Co. Ltd.

3) Οι Pi-Design AG, Bodum France και Bodum Logistics A/S φέρουν τα δικαστικά τους έξοδα.

(1) EE C 328 της 4.12.2010.
EL Επίσημη Εφημερίδα της Ευρωπαϊκής Ένωσης C 340/19

Απόφαση του Γενικού Δικαστηρίου της 6ης Οκτωβρίου 2011 — medi κατά ΓΕΕΑ — Deutsche Medien Center (deutschemedi.de)

(Υπόθεση T-247/10) (1)

(Κοινοτικό σήμα - Διαδικασία ανακοπής - Αίτηση καταχωρίσεως κοινοτικού λεκτικού σήματος deutschemedi.de - Προγενέστερο λεκτικό κοινοτικό σήμα World of medi, προγενέστερα εθνικά εικονιστικά και λεκτικά σήματα medi.eu, medi welt, medi-Verband, medi, et nom commercial et dénomination sociale antérieurs medi - Σχετικός λόγος απαραδέκτου - Κίνδυνος συγχύσεως - Άρθρο 8, παράγραφος 1, του κανονισμού (ΕΚ) 207/2009)

2011/C 340/38

Γλώσσα διαδικασίας: η γερμανική

Διάδικοι

Προσφεύγουσα: medi GmbH & Co. KG (Bayreuth, Γερμανία) (εκπρόσωποι: H. Lindner, D. Terheggen, T. Kiphuth, δικηγόροι)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: S. Schäffner)

Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Γενικού Δικαστηρίου: Deutsche Medien Center GmbH (Dortmund, Γερμανία) (εκπρόσωπος: R. Bodemann, δικηγόρος)

Αντικείμενο

Προσφυγή ασκηθείσα κατά της αποφάσεως του τετάρτου τμήματος προσφυγών του ΓΕΕΑ της 16ης Μαρτίου 2010 (υπόθεση R 1366/2008-4), σχετικά με διαδικασία ανακοπής μεταξύ των Weihermüller & Voigtmann GmbH & Co. KG και Deutsche Medi Präventions GmbH.

Διατακτικό

Το Γενικό Δικαστήριο αποφασίζει:

1) Ακυρώνει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 16ης Μαρτίου 2010 (υπόθεση R 1366/2008-4).

2) Καταδικάζει το ΓΕΕΑ, εκτός από τα δικαστικά του έξοδα, και στα δικαστικά έξοδα της medi GmbH & Co. KG.

3) Η Deutsche Medien Center GmbH φέρει τα δικαστικά της έξοδα.

(1) EE C 209 της 31.7.2010.